Star Wars Episode I: The Phantom Menace

Star Wars Episode I: The Phantom Menace (títol orichinal en anglés, en aragonés As guerras d'as estrelas episodio I: la menaza pantasma, estrenada en Aragón con o títol en castellano de La guerra de las galaxias: Episodio I - La amenaza fantasma, en aragonés A guerra d'as galaxios: episodio I: la menaza pantasma) ye una cinta de cine estausunidense de cine de ciencia-ficción de l'anyo 1999, dirichida por George Lucas y producida por Rick McCallum ta la productora cinematografica Lucasfilm Ltd., con guión de George Lucas, protagonizada por Liam Neeson, Ewan McGregor, Natalie Portman, Jake Lloyd, Ian McDiarmid, Anthony Daniels, Kenny Baker, Pernilla August y Frank Oz, entre d'atros actors.

Ye la primera entrega d'a trilochía d'a precuela de Star Wars y prencipia la "saga Skywalker", encara que estió la cuatrena cinta producida. Ambientada 32 anyadas antis d'a trilochía orichinal, mientres a era d'a Republica Galactica, a trama sigue a lo Mayestro Jedi Qui-Gon Jinn y lo suyo aprendiz Obi-Wan Kenobi mientres que intentan protecher a la reina Padmé Amidala de Naboo con a esperanza d'asegurar un final pacifico pa una disputa comercial interplanetaria. De conchunta con Anakin Skywalker, un choven esclau con poderes naturals d'a Fuerza inusualment fuertes, toz dos luitan simultaniament con a misteriosa tornada d'os Sith.

Lucas prencipió a producción de The Phantom Menace dimpués de determinar que las imáchens cheneradas por ordinador (CGI) heban abanzau a lo livel que quereba pa os efectos visuals d'a trilochía d'a precuela. A filmación prencipió lo 26 de chunio de 1997, en puestos como Leavesden Film Studios y o disierto de Tunicia. A cinta estió o primer esfuerzo como director de Lucas dimpués d'una pausa de 22 anyos dimpués d'a Star Wars orichinal en 1977.

The Phantom Menace s'estrenó en os cines o 19 de mayo de 1999, cuasi 16 anyos dimpués de l'estreno de l'anterior cinta de Star Wars, Star Wars Episode VI: Return Of The Jedi. L'estreno d'a cinta estió amplament cubierto por os meyos y estió muit asperau a causa d'o gran seguimiento cultural que a saga de Star Wars i heba cautivau. Manimenos l'anticipación, recibió criticas mixtas. Si bien s'emponderoron os efectos visuals, as secuencias d'acción, a partitura musical y cualques actuacions (particularment Neeson y McGregor), a critica se centró prencipalment en o guión, a caracterización, o ritmo y o personache de Jar Jar Binks. Replegó mas de 924,3 millons de dólars (equivalent a 1.420 millons en 2019) en tot o mundo mientres a suya presentación inicial en cines, convertindo-se en a cinta mas taquillera de 1999, a segunda cinta mas taquillera en tot o mundo y en America d'o Norte (dezaga de Titanic). En febrero de 2012 s'estrenó una reedición en 3D, que ganó 102,7 millons de dolars adicionales en taquilla y puyó las recaudacions mundials d'a cinta a mas de mil millons de dolars. S'han estrenau dos secuelas d'a trilochía d'a precuela: Star Wars Episode II: Attack Of The Clones (2002) y Star Wars Episode III: Revenge Of The Sith (2005).

 Elenco 
 Liam Neeson como Qui-Gon Jinn.
 Natalie Portman como  Reina Padmé Amidala.  
 Jake Lloyd como Anakin Skywalker.
 Ian McDiarmid como Senador Palpatine / Darth Sidious. 
 Ahmed Best como Jar Jar Binks.
 Anthony Daniels como C-3PO. 
 Kenny Baker como R2-D2. 
 Pernilla August como Shmi Skywalker. 
 Frank Oz como Yoda.
 Oliver Ford Davies como  Sio Bibble.
 Hugh Quarshie como  Capitán Quarsh Panaka.
 Samuel L. Jackson como Mace Windu.
 Ray Park como Darth Maul.
 Terence Stamp como  Finis Valorum. 
 Keira Knightley como  Sabé.
 Silas Carson como Nute Gunray, Ki-Adi-Mundi y Lott Dod
 Jerome St. John Blake as Rune Haako

 Se veiga tamién 
 Cine en 1999.
 Cintas de 1999.

 Vinclos externos 

 Referencias 

Categoría:Cintas con banda sonora orichinal de John Williams
Categoría:Cintas con dirección de fotografía de David Tattersall
Categoría:Cintas con guión de George Lucas
Categoría:Cintas con montache de Ben Burtt
Categoría:Cintas con montache de Paul Martin Smith
Categoría:Cintas d'Estaus Unius
Categoría:Cintas de cine de ciencia-ficción
Categoría:Cintas dirichidas por George Lucas
Categoría:Cintas en anglés
Categoría:Cintas en sanscrito
Categoría:Cintas interpretadas por Anthony Daniels
Categoría:Cintas interpretadas por Ewan McGregor
Categoría:Cintas interpretadas por Frank Oz
Categoría:Cintas interpretadas por Ian McDiarmid
Categoría:Cintas interpretadas por Jake Lloyd
Categoría:Cintas interpretadas por Kenny Baker
Categoría:Cintas interpretadas por Liam Neeson
Categoría:Cintas interpretadas por Natalie Portman
Categoría:Cintas interpretadas por Pernilla August
Categoría:Cintas producidas por Rick McCallum
Categoría:Star Wars